**PROTOKOL PROSTOVOLJNEGA SAMO-TESTIRANJA NA SARS-COV-2 UČENCEV V OSNOVNIH ŠOLAH IN DIJAKOV V SREDNJIH ŠOLAH**

**I.**

1. Redno samo-testiranje na SARS-CoV-2 predstavlja presejalni program, ki omogoča hitro identifikacijo in izolacijo okuženih oseb.
2. S tem protokolom se določajo ciljna skupina, izvajalci, obseg in postopek izvedbe prostovoljnega samo-testiranja na SARS-CoV-2 s hitrimi antigenskimi testi.

**II.**

1. Samo-testiranje na SARS-CoV-2 je prostovoljno in brezplačno.
2. Prostovoljno samo-testiranje na SARS-CoV-2 s hitrimi antigenskimi testi poteka v šoli za učence 3. triade osnovne šole in dijake v srednjih šolah (v nadaljevanju: učence in dijake).
3. Ministrstvo za izobraževanje, znanost in šport pridobi podatke o pripravljenosti za prostovoljno samo-testiranje na SARS-CoV-2 od učencev in dijakov.
4. Učencu ali dijaku pripada najmanj 1 test/teden oziroma najmanj 4 testi/mesec za prostovoljno samo-testiranje na SARS-CoV-2.
5. Prostovoljno samo-testiranje na SARS-CoV-2 se izvaja praviloma vsak ponedeljek pred začetkom pouka oziroma kot je to najbolj primerno za proces pouka.
6. Učencem in dijakom, ki so preboleli COVID-19 in od začetka simptomov ni minilo več kot šest mesecev ali imajo dokazilo o pozitivnem rezultatu testa PCR, ki ni starejši od šestih mesecev, se ni potrebno testirati.

**III.**

1. Distribucijo testov za izvajanje prostovoljnega samo-testiranja na SARS-CoV-2 zagotovi Uprava RS za zaščito in reševanje (v nadaljnjem besedilu: URSZR) v regijskih izpostavah v sodelovanju z Ministrstvom za izobraževanje, znanost in šport. Teste za izvedbo prostovoljnega samo-testiranja na SARS-CoV-2 prevzamejo ravnatelj šole oziroma oseba, ki jo za to pooblasti ravnatelj, v regijskih izpostavah URSZR.
2. Neposredno distribucijo hitrih antigenskih testov učencem in dijakom, glede na izkazan interes, zagotovijo osebe, ki jih za to pooblasti ravnatelj.

**IV.**

1. Prostovoljno samo-testiranje na SARS-CoV-2 bo potekalo z verificiranimi hitrimi antigenskimi testi na SARS-CoV-2. V primeru pozitivnega hitrega antigenskega testa se ta potrdi s standardnim PCR testom.
2. Prostovoljno samo-testiranje na SARS-CoV-2 izvaja učenec ali dijak v šoli ob prisotnosti oseb, ki jih za to pooblasti ravnatelj.

**V.**

1. Pogoj za prostovoljno samo-testiranje na SARS-CoV-2 je, da se učenec ali dijak počuti zdrav, brez znakov akutne okužbe dihal ali prebavil. V primeru bolezenskih znakov mora učenec ali dijak oziroma njegovi starši ali zakoniti zastopniki poklicati v ambulanto izbranega osebnega zdravnika (v primeru odsotnosti izbranega osebnega zdravnika kontaktirajo dežurno službo), ki ga bo napotil v izolacijo in podal vsa nadaljnja navodila.
2. Pred začetkom prostovoljnega samo-testiranja na SARS-CoV-2 v šoli, ravnatelj šole oziroma oseba, ki jo za to pooblasti ravnatelj, pridobi soglasje staršev oziroma zakonitih zastopnikov za učence in dijake.
3. Pri izvajanju prostovoljnega samo-testiranja na SARS-CoV-2 v šoli učenci ali dijaki ves čas vzdržujejo priporočeno medsebojno razdaljo in nosijo zaščitno masko.
4. Pri izvajanju prostovoljnega samo-testiranja na SARS-CoV-2 v osnovnih in srednjih šolah, se upoštevajo vsi priporočeni samozaščitni ukrepi kot so organiziranje procesa v tako imenovanih mehurčkih, uporaba zaščitnih mask, spoštovanje razdalje, zračenje, umivanje, razkuževanje rok in drugi ukrepi.
5. Šola učencem in dijakom pred začetkom prostovoljnega samo-testiranja na SARS-CoV-2 v skladu z drugim odstavkom III. točke tega protokola razdeli teste, ki jih zagotovi Ministrstvo za zdravje in navodila za samo-testiranje na SARS-CoV-2, vključno z video predstavitvijo bodo objavljena na spletni Ministrstva za zdravje in Ministrstva za izobraževanje, znanost in šport.
6. Pred izvedbo prostovoljnega samo-testiranja na SARS-CoV-2 učenci in dijaki ne uživajo hrane vsaj eno uro, dovoljeno je pitje vode. Pred uporabo hitrega antigenskega testa učenci in dijaki močno izpihajo nos.
7. Odpadke pri izvajanju prostovoljnega samo-testiranja na SARS-CoV-2 (npr. uporabljene robčke, testne materiale) ter odpadke od čiščenja prostorov (npr. krpe za enkratno uporabo), je potrebno odložiti v plastično vrečo za smeti in jo, ko je polna, tesno zavezati. Vsebine vreč se ne tlači, odpadkov se po odlaganju v vrečo ne dotika več. Vrečo je potrebno namestiti v drugo plastično vrečo za smeti in jo tesno zavezati ter označiti, postavijo se jo ločeno od ostalih odpadkov, kjer ni dostopna otrokom in se jo ločeno hrani vsaj 72 ur, preden se jo odloži v zabojnik za mešane komunalne odpadke (ostale odpadke). Napolnjenih in označenih vreč z odpadki pri prostovoljnem samo-testiranju naj se nikoli ne odpira.
8. Po uporabi hitrega antigenskega testa naj se očistijo vse površine, ki se jih učenci ali dijaki dotikajo.

**VI.**

1. V primeru pozitivnega rezultata testa učenca ali dijaka pri prostovoljnem samo-testiranju na SARS-CoV-2 v šoli ravnatelj šole oziroma oseba, ki jo za to pooblasti ravnatelj, vzpostavi stik s starši učenca ali dijaka in izvede postopke kot so predvideni po navodilih NIJZ v primeru suma na okužbo s SARS-CoV-2 (https://www.nijz.si/sl/vzgojainizobrazevanje).
2. V primeru pozitivnega rezultata testa izbrani osebni zdravnik (v primeru njegove odsotnosti dežurna služba) napoti učenca oziroma dijaka na PCR testiranje oziroma se za PCR testiranje na kontaktni točki zdravstvenega doma za PCR testiranje v kraju bivanja dogovorijo starši oziroma polnoletni dijak.
3. V primeru pozitivnega testa učenca ali dijaka v šoli starši zagotovijo individualen prevoz na PCR testiranje oziroma domov.
4. Učenec oziroma dijak na izvid PCR testiranja počaka doma v samoizolaciji.
5. V primeru pozitivnega PCR testa starši oziroma zakoniti zastopniki o tem obvestijo ravnatelja šole oziroma osebo, ki jo za to pooblasti ravnatelj, in otrokovega izbranega osebnega zdravnika za nadaljnja navodila. Ravnatelj ravna v skladu z navodili NIJZ in drugimi ukrepi potrebnimi za zajezitev širjenja okužbe s koronavirusom.
6. V primeru negativnega PCR testa se učenec oziroma dijak vrne k pouku.

**Izjava o soglasju za izvajanje prostovoljnega samo-testiranja na SARS-CoV-2 v šolah med šolskim letom 2020/21**

Podlaga za izvedbo prostovoljnega samo-testiranja na SARS-CoV-2 s hitrimi antigenskimi testi učencev in dijakov v šoli predstavlja soglasje staršev oziroma njihovih zakonitih zastopnikov. Soglasje pomeni dovoljenje za redno tedensko izvajanje prostovoljnega samo-testiranja na SARS-CoV-2 v šoli v šolskem letu 2020/21 za učenca ali dijaka.

Izjavo o soglasju lahko kadarkoli prekličete (po pošti, elektronski pošti ali faksu na naslov šole).

Vse informacije o izvedbi prostovoljnega samo-testiranja na SARS-CoV-2 s hitrimi antigenskimi testi so dostopne na spletnem naslovu Ministrstva za zdravje: [www.mz.gov.si.](http://www.mz.gov.si.)

Ime in priimek osebe, ki se testira s hitrim antigenskim testom:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prebivališče: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonska številka/e-naslov staršev oziroma zakonitih zastopnikov:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpisani/-a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ soglašam, da \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prostovoljno in samostojno opravi testiranje s hitrim antigenskim testom na SARS-CoV-2 z odvzemom brisa.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Kraj, datum Podpis zakonitega zastopnika/zakonite zastopnice

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ime in priimek (s tiskanimi črkami)

Prosimo, da učenec/dijak podpisano izjavo o soglasju prinese v šolo.